อย่างที่หลายๆคนเล่าไปแล้ว ร้านนี้วิวดีสุดๆ. เพราะคุณต้องนั่งเรือจากท่ามาประมาณ20 นาที ถึงจะพบร้านอาหารกลางน้ำที่วิวกว้างสุดลูกหูลูกตาแบบไม่มีอะไรมาบัง (ค่านั่งเรือแอบแพงนะ 50 บาท ต่อคน. ไปหลายคนนี่ค่าเรือได้อาหารหลายจานเลย)

มาคราวนี้สั่งทะเลเผาชุดเล็กไป. จานนี้ดูมาอลังการดี มาเป็นถาดใหญ่ๆเลย. แต่ว่าอาหารเผามาค่อนข้างแห้งมาก. เหมือนเผาซ้ำมาหลายรอบแล้ว. จานนี้ไม่ผ่านค่า

ต่อมาข้าวผัดปู รสชาติกลางๆ ออกหวานและแฉะนิดหน่อยค่ะ

ปูผัดผงกะหรี่. เจ้านี้เค้าเน้นว่าของเค้าคือสูตรโบราณไม่เหมือนที่อื่น คือ ไม่ใส่ไข่ลงไปผัดนั่นเอง. จะได้ซอสเปนน้ำแกงกระหรี่ข้นๆแทน. อันนี้คนปลื้มซอสไข่คงเซ็ง. แต่เราเฉยๆ  โดยรวมก็โอเคนะ ซอสทำออกมาโอเค

จานสุดท้าย. ไม่แน่ใจชื่อว่ายำใบชะครามรึเปล่า. รสชาติโอเคค่ะ น้ำยำกระทิ คล้ายๆยำถั่วพลู

รสชาติโดยรวม. ถ้าอยากทานอาหารทะเลอร่อยๆ แนะนำเจ้าอื่นค่ะ. ราคาเท่ากันคุณภาพดีกว่านี้ ที่นี่เหมาะมาชมวิว กินอาหารเบาๆไม่ซีเรียสรสชาติ

การบริการ. พนักงานบางคนบริการดีค่ะ. บางคนแนวสก๊อย เหวี่ยงๆนิดนึง 555 
